CELEX: 62011TN0613
Language: fi
Date: 2011-12-05 00:00:00
Title: Asia T-613/11: Kanne 5.12.2011 — VMS Deutschland v. komissio

4.2.2012   
            
            
               FI
            
            
               Euroopan unionin virallinen lehti
            
            
               C 32/35
            
         Kanne 5.12.2011 — VMS Deutschland v. komissio
   (Asia T-613/11)
   2012/C 32/71
   Oikeudenkäyntikieli: saksa
   
      Asianosaiset
   
   
      Kantaja: VMS Deutschland Holdings GmbH (Darmstadt, Saksa) (edustajat: asianajajat D. Pohl, G. Burwitz, M. Maier ja P. Werner)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Saksan myöntämästä valtiontuesta C 7/10, KStG-lain saneerauslauseke, 26.1.2011 tehdyn komission päätöksen K(2011) 275 lopullinen
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste: toimenpiteen puuttuva valikoivuus ensi näkemältä
               
                           —
                        
                        
                           Kantaja väittää ensimmäisellä kanneperusteella muun muassa, että Saksan yhteisöverolain (KStG) 8 c §:n 1 a momentin saneerauslauseke, joka koskee sellaisten yritysten tappiontasausta, jotka muut yritykset ottavat haltuunsa saneeraustarkoituksessa, ei ole valikoiva. Kyseessä ei kantajan mukaan ole SEUT 107 artiklan 1 kohdassa tarkoitettu valtion tukiohjelma, koska ratkaisevasta viitejärjestelmästä ei säädetä mitään poikkeusta.
                        
                     
         
               2)
            
            
               Toinen kanneperuste: yleinen toimenpide
               
                           —
                        
                        
                           Kantaja väittää tältä osin muun muassa, että yrityksen taloudelliseen tilaan ja suorituskykyyn perustuva tekninen erittely on tekninen sääntely, joka yleisenä toimenpiteenä ei voi kuulua SEUT 107 artiklan 1 kohdan soveltamisalaan. Kantajan mielestä tällainen taloudelliseen kokonaistarkasteluun perustuva sääntely voi hyödyttää jokaista yritystä, vaikka tiettynä ajankohtana vain jotkut yritykset voivat hyödyntää tätä sääntöä tosiasiallisesti.
                        
                     
         
               3)
            
            
               Kolmas kanneperuste: verotusjärjestelmän luonteeseen ja sisäiseen rakenteeseen perustuva sääntelyn oikeutus
               
                           —
                        
                        
                           Kantaja väittää, että KStG:n 8 c §:n 1 a momentin saneerauslauseke on verotusjärjestelmän luonteen ja sisäisen rakenteen vuoksi oikeutettu, ja ettei tästä syystä kyseessä ole SEUT 107 artiklan 1 kohdassa tarkoitettu tukijärjestelmä.